Vorbind despre Spațiul Schengen, Vlad Botoș, europarlamentar USR membru al grupului Renew Europe a spus în repetate rânduri că nu mai este un mister faptul că Parlamentul European susține de ani de zile aderarea României la Spațiul Schengen. Au fost mai multe rezoluții, dezbateri interpelări, iar răspunsul instituțional, dar și al europarlamentarilor a fost clar: România trebuie să fie membră a Spațiului Schengen.
Comisia Europeană, în toate documentele referitoare la acest subiect susține aderarea României imediată la această zonă de liberă circulație. Singura problemă o întâlnim în Consiliul European, acolo unde președinții statelor membre ar trebui să negocieze și să dea votul final și, firește la nivelul Consiliului de miniștrii ai justiției și afacerilor interne, JAI, unde nu reușim să avem un rezultat pozitiv.
În plenara Parlamentului European care are loc la Strasbourg săptămâna aceasta Vlad Botoș a redeschis subiectul și a amintit colegilor că românii încă nu au dreptul de a circula liber în Uniunea Europeană, că încă mai avem de stat la graniță pentru intra în Spațiul Schengen, dar mai mult, Vlad Botoș a cerut colegilor Parlamentului să găsească împreună o soluție pentru a trece peste acest impediment ridicat în mod constant de către un singur stat membru.
" Unul dintre cele mai mari beneficii în Uniunea Europeană este dreptul la liberă circulație pe care îl au cetățenii europeni. În acest fel se asigură a mai mare coeziune între diferitele națiuni, un schimb cultural real și se creează acel sentiment de apartenență la o mare familie.
Din păcate nu toți cetățenii europeni se bucură de acest drept, de această experiență de a face parte din marea familie europeană. Românii și bulgarii nu au dreptul de liberă circulație în Uniunea Europeană, iar dacă un singur stat poate ține la granița Uniunii milioane de cetățeni europeni, cred că noi, Parlamentul European, trebuie să găsim soluții pentru a rezolva această situație incorectă.
Noi, Parlamentul European și Comisia Europeană ne-am exprimat în repetate rânduri cerând drepturi egale pentru români și bulgari. Este cazul ca în următorul mandat să găsim o soluție viabilă."
Una dintre constantele acestui mandat al domnului europarlamentar Vlad Botoș a fost lupta pentru ca România să intre în Spațiul Schengen și este notabil faptul că Olanda a renunțat la votul negativ dat României în condițiile în care, nu întâmplător spunem noi, partidul de guvernământ din Olanda face parte din grupul Renew Europe, același grup politic din care face parte Vlad Botoș.